[pic] | EUROPOS BENDRIJŲ KOMISIJA | Briuselis, 26.9.2006 SEK(2006) 1176 galutinis 2007 m. PRELIMINARAUS BIUDŽETO PROJEKTO TAISOMASIS RAŠTAS Nr. 2 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis. Komisija (pateikta Komisijos) 2007 m. PRELIMINARAUS BIUDŽETO PROJEKTOTAISOMASIS RAŠTAS Nr. 2 BENDROJI ĮPLAUKŲ SUVESTINĖĮPLAUKŲ IR IŠLAIDŲ SUVESTINĖ PAGAL SKIRSNIUSIII skirsnis. Komisija Atsižvelgdama į: - Europos bendrijos steigimo sutartį, visų pirma į jos 272 straipsnį, - Europos atominės energijos bendrijos steigimo sutartį, visų pirma į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač jo 34 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2007 m. preliminaraus biudžeto projekto taisomąjį raštą Nr. 2. Turinys 1. Įvadas 4 2. Europos prisitaikymo prie globalizacijos padarinių fondas (EGF) 5 3. Tarptautinis Airijos fondas 2007–2010 m. 6 4. Bendrijos finansinių interesų apsauga (Herkulio programa) 7 5. Pokyčiai dėl naujosios daugiametės finansinės programos 7 6. Struktūriniai fondai, Sanglaudos fondas ir Europos žuvininkystės fondas 8 7. Jungtinis tyrimų centras (JTC) 10 8. Biudžeto koregavimai modernizavus apskaitos sistemą 11 8.1. Su iždo valdymu susijusių išlaidų finansavimas 11 8.2. Naujo 21 01 04 10 biudžeto punkto – EPF įnašas į bendrąsias administracinės paramos išlaidas sukūrimas 12 9. Europos investicijų fondas 13 10. Europos socialinių nevyriausybinių organizacijų platforma 13 11. Šveicarijos Konfederacijos dalyvavimas Bendrijos programose 13 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 14 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius per SEI-BUD sistemą siunčiamos atskirai. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. AIŠKINAMASIS MEMORANDUMAS 1. ĮVADAS Taisomajame rašte Nr. 2 (TR 2) esančius 2007 m. preliminaraus biudžeto projekto pakeitimus galima skirstyti į dvi dideles kategorijas: pakeitimai, turintys grynąjį finansinį poveikį, ir pakeitimai, susiję tik su biudžeto pastabų keitimais ir kitais techniniais koregavimais. Grynajį finansinį poveikį turintys pokyčiai: - 2006 m. gegužės 17 d. priėmus Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo, reikia atsižvelgti į Europos prisitaikymo prie globalizacijos padarinių fondo (EGF) įkūrimo biudžetinius aspektus. Todėl į rezervą įrašyta 500 mln. EUR įsipareigojimų asignavimų. - Kol bus patvirtintas pasiūlymas dėl naujo Tarybos reglamento dėl Bendrijos finansinės paramos Tarptautiniam Airijos fondui (TAF), į rezervą siūloma įrašyti 15 mln. EUR įsipareigojimų asignavimų. - 2006 m. birželio 28 d. Komisijai priėmus pasiūlymą dėl sprendimo, iš dalies keičiančio ir pratęsiančio Sprendimą Nr. 804/2004/EB dėl Bendrijos veiksmų programos, skatinančios veiklą Bendrijos finansinių interesų apsaugos srityje (Herkulio II programa), į rezervą šiai programai siūloma įrašyti papildomus 6 mln. EUR įsipareigojimų asignavimų ir 4,4 mln. EUR mokėjimų asignavimų. - Dėl pokyčių 1b išlaidų kategorijoje, atsiradusių priėmus naująjį teisinį pagrindą, reikia atitinkamai pakeisti rengiant 2007 m. PBP patvirtintą finansinį paketą. Dabar 1b išlaidų kategorijoje nurodomas įnašas į Europos kaimynystės ir partnerystės priemonę įtrauktas į biudžetą. Įsipareigojimų asignavimams grynojo finansinio poveikio nėra, o mokėjimų asignavimų padaugėja 8,4 mln. EUR. Panašaus pobūdžio pasikeitimų yra Europos žuvininkystės fonde: keitėsi „konvergencijos“ ir „ne konvergencijos“ finansiniai paketai. Vis dėlto šiuo atveju finansinio poveikio nėra nei įsipareigojimų asignavimams, nei mokėjimų asignavimams. Taigi šie pakeitimai pirmiausia yra susiję su įsipareigojimų asignavimais, kuriuos reikia įrašyti į rezervą (500 mln. EUR EGF, 15 mln. EUR TAF ir 6 mln. EUR Herkulio II programai – visi pagal 1a išlaidų kategoriją). 4,4 mln. EUR mokėjimų asignavimų, susijusių su mokėjimų asignavimais Herkulio II programai, įrašomi į rezervą 1a išlaidų kategorijoje. 8,4 mln. EUR papildomų mokėjimų asignavimų paprašyta skirti 1b išlaidų kategorijai. Antroji koregavimų kategorija yra techninio pobūdžio ir yra daugiausia susijusi su biudžeto pastabų atnaujinimu: - biudžeto pastabų keitimas atsižvelgiant į pakeistus teisės aktus, priimtus Komisijos 2006 m. gegužės 24 d. Pasiūlyti iš dalies pakeisti teisės aktai yra suderinti su naujojoje daugiametėje finansinėje programoje nustatytomis metinių išlaidų viršutinėmis ribomis. - Su struktūriniais fondais ir Europos žuvininkystės fondu susiję pakeitimai atsirado priėmus naujus teisės aktus. - Siekiant visam Komisijos personalui užtikrinti vienodą paaukštinimo tarnyboje sistemą, pasiūlyta Jungtinio tyrimų centro (JTC) personalo plano pakeitimų. - Modernizavus apskaitos sistemą, reikia sukurti dvi naujas biudžeto eilutes su įrašu „p.m.“: 27 01 12 02 „Su iždo valdymu susijusių išlaidų finansavimas“ ir 21 01 04 10 „EPF įnašas į bendrąsias administracinės paramos išlaidas“, abi pasiūlytos PTBP Nr. 5/2006. - Siekiant atsižvelgti į būsimą teisės akto pasiūlymą dėl Europos investicijų fondo kapitalo didinimo, turėtų būti atnaujintos išlaidų 01 04 09 01 punkto „Europos investicijų fondas. Pasirašyto kapitalo apmokėtų akcijų perdavimas“ ir įplaukų 850 straipsnio „Europos investicijų fondo sumokėti dividendai“ biudžeto pastabos. - Techninis koregavimas yra būtinas, kad biudžeto 04 04 09 straipsnis „Parama Europos socialinių nevyriausybinių organizacijų koordinacinės tarybos veiklos išlaidoms padengti“ būtų finansuojamas pagal naujosios daugiametės finansinės programos 3b išlaidų kategoriją, o ne pagal 1a išlaidų kategoriją kaip PBP. Todėl iš 1a išlaidų kategorijos į 3b išlaidų kategoriją reikia perkelti 620 000 EUR įsipareigojimų ir mokėjimų asignavimų. - Siekiant atspindėti Šveicarijos Konfederacijos dalyvavimą susitarime, turėtų būti atnaujintos tam tikrų Bendrijos programų (Bendrijos statistikos programa, Mokymasis visą gyvenimą, Veiklus jaunimas, Media, Europos aplinkos agentūra) biudžeto pastabos. Galiausiai šiuo taisomuoju raštu Komisija atkreipia Europos Parlamento ir Tarybos dėmesį į galimo uždelsimo priimti tam tikrą naują teisinį pagrindą išorės veiksmų srityje pasekmes ir pasiūlytas ištaisymo priemones, kurių gali prireikti iki įsigaliojant naujiems teisės aktams. Derantis dėl Tarpinstitucinio susitarimo (TS) dėl biudžeto vykdymo tvarkos ir patikimo finansų valdymo buvo pasiektas politinis susitarimas dėl naujų programų poreikio ir atitinkamų finansinių paketų. Vis dėlto tam tikrų programų teisinis pagrindas gali būti nepatvirtintas iki 2006 m. pabaigos. Taip susidarytų teisinis vakuumas, ypač dėl tų programų, kurios nustoja galioti 2006 m. pabaigoje ir kurios turi būti tęsiamos vadovaujantis naujomis priemonėmis. Todėl Komisija sieks užtikrinti, kad vykdomi veiksmai būtų tinkamai atlikti ir parengiamasis darbas naujoms programoms būtų pradėtas vos tik priėmus reikiamą teisinį pagrindą. Dėl decentralizuoto valdymo Komisija turi skirti dalį lėšų įgyvendinamų programų techninei pagalbai ir administracinei paramai (ankstesnės BA eilutės). Siekdama užtikrinti vykdomų (jau patvirtintų) programų tęstinumą ir remdamasi TS pasiektu politiniu susitarimu dėl naujų programų ir atitinkamų finansinių paketų, Komisija ir toliau skirs lėšų atitinkamų programų techninei pagalbai ir administracinei paramai, kad programas būtų galima tinkamai įgyvendinti, net jei būtų nustatytas pereinamasis laikotarpis iki galutinio naujo teisinio pagrindo priėmimo. 2. EUROPOS PRISITAIKYMO PRIE GLOBALIZACIJOS PADARINIų FONDAS (EGF) Europos prisitaikymo prie globalizacijos padarinių fondas įkurtas pagal TS 28 dalį: „Europos prisitaikymo prie globalizacijos padarinių fondas skirtas teikti papildomą paramą darbuotojams, kurie patiria esminių pasaulio prekybos sistemos struktūrinių pokyčių padarinių, ir padėti jiems reintegruotis į darbo rinką. Fondas negali viršyti 500 mln. EUR kasmetinės maksimalios sumos (galiojusiomis kainomis), o ją galima paimti iš bet kurios turimos maržos neviršijant nustatytų praėjusiųjų metų bendrųjų išlaidų maksimalių ribų ir (arba) iš įsipareigojimų asignavimų, panaikintų per praėjusius dvejus metus, išskyrus susijusiuosius su 1b išlaidų kategorija. Asignavimai bus įtraukiami į Europos Sąjungos bendrąjį biudžetą kaip atidėjiniai taikant įprastinę biudžeto sudarymo procedūrą, kai tik Komisija nustato pakankamas maržas ir (arba) panaikina įsipareigojimus, kaip nurodyta antroje pastraipoje. (…) Atitinkami įsipareigojimų asignavimai bus įtraukti į biudžetą pagal atitinkamas išlaidų kategorijas, prireikus viršijant I priede nurodytas maksimalias ribas.“ Todėl Komisija siūlo įtraukti į preliminarų biudžeto projektą naują 40 02 43 straipsnį „Europos prisitaikymo prie globalizacijos padarinių fondo rezervas“ ir skirti didžiausią leistiną 500 mln. EUR įsipareigojimų asignavimų sumą. Iš toliau pateikiamų duomenų yra aišku, kad turima marža yra didesnė nei 500 mln. EUR: - marža neviršijant nustatytų 2006 m. finansinių metų bendrųjų išlaidų viršutinių ribų yra 2 504 090 676 EUR, t. y. visų mokėjimų asignavimų (121 190 909 324 EUR) ir 2006 m. finansinės perspektyvos viršutinės ribos (123 695 000 000 EUR) skirtumas; - visa nebegaliojančių įsipareigojimų asignavimų suma, nurodyta Europos Bendrijų 2005 m. finansinių metų metinių ataskaitų projekte (neskaitant susijusiųjų su 1b išlaidų kategorija) yra 612 430 585,24 EUR[2]. Mokėjimų asignavimų poreikis bus nustatytas tuo metu, kai Komisija biudžeto valdymo institucijai pateiks pasiūlymą dėl sprendimo panaudoti EGF ir perkelti lėšas į atitinkamą biudžeto eilutę (04 05 01). Todėl laikinai mokėjimų asignavimų rezervo biudžeto eilutėje bus įrašas „p.m.“. Pakeisti biudžetą reikės tik tuo atveju, jei mokėjimų asignavimų į EGF nebus galima pervesti iš 04 antraštinės dalies arba iš kitų antraštinių dalių. 3. TARPTAUTINIS AIRIJOS FONDAS 2007–2010 M. Tarptautinis Airijos fondas (TAF) buvo įsteigtas 1986 m. siekiant įgyvendinti 1985 m. lapkričio 15 d. Anglijos ir Airijos susitarimo 10 straipsnio a punktą, kuriame numatyta, kad „ dvi vyriausybės bendradarbiauja siekdamos skatinti abiejų labiausiai per paskutinius metus nuo nestabilumo nukentėjusių Airijos dalių ekonominę ir socialinę plėtrą ir apsvarsto galimybę šiam darbui gauti tarptautinę paramą“. Tarptautinio Airijos fondo tikslai yra „skatinti ekonominę ir socialinę pažangą bei remti nacionalistų ir unionistų bendravimą, dialogą ir susitaikymą visoje Airijoje“. Ekonominė ir socialinė plėtra taikai ir susitaikymui remti yra ilgalaikis procesas. Siekdamas šio tikslo Tarptautinis Airijos fondas taip pat užsiima veikla, vykdoma pagal ES programas taikai ir susitaikymui Šiaurės Airijoje ir Airijos pasienio regione (1995–1999 m. – PEACE I, 2000–2006 m. – PEACE II ir 2007–2013 m. – PEACE III)[3], įsteigtas vadovaujantis 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų. Bendrija skyrė finansinę paramą fondui nuo 1989 m. 2005 ir 2006 m. iš ES biudžeto buvo skirta po 15 mln. EUR vadovaujantis 2005 m. sausio 24 d. Tarybos reglamentu (EB) Nr. 177/2005 dėl Bendrijos finansinės paramos Tarptautiniam Airijos fondui. Šis reglamentas galioja iki 2006 m. gruodžio 31 d. Tarptautinis fondas, žinodamas, kad dabartinio tarptautinės paramos lygio negalima išlaikyti neribotą laiką, peržiūrėjo savo 2005 m. struktūrą ir prioritetus, siekdamas iš naujo apibrėžti užduotis atsižvelgiant į pasikeitusią padėtį ir patvirtino strategiją, pagal kurią fondas veiks iki 2010 m. pabaigos. Strategija „Dalijimasis šia erdve“ („Sharing this Space“) pradedamas paskutinis fondo veiklos etapas (2006–2010 m.). Šiuo laikotarpiu fondas didžiausią dėmesį skirs sritims, kuriose yra didžiausias poreikis ir sieks užtikrinti, kad atlikto darbo poveikis būtų ilgalaikis. 2005 m. gruodžio 15–16 d. susitikime Briuselyje Europos Vadovų Taryba paragino Komisiją imtis veiksmų, būtinų siekiant ir toliau teikti ES paramą fondui, kadangi prasideda svarbiausias ir paskutinis jo veiklos užbaigimo iki 2010 m. etapas[4]. Remiantis pirmiau pateiktu vertinimu, siūloma, kad 2007, 2008, 2009 ir 2010 m. ES įnašas būtų po 15 mln. EUR, t. y. iš viso 60 mln. EUR. Naujajame Tarybos reglamente taip pat turėtų būti atsižvelgta į Komisijos ataskaitoje apie fondą pateiktas pastabas, ypač į tas, kuriomis skatinama tikslų sinergija ir struktūrinių fondų intervencijos koordinavimas. Fondas turėtų teikti pirmenybę tarpvalstybiniams projektams ir taip papildyti 2006–2010 m. PEACE programos finansuojamą veiklą. 4. BENDRIJOS FINANSINIų INTERESų APSAUGA (HERKULIO PROGRAMA) 2004 m. balandžio 21 d. Europos Parlamento ir Tarybos sprendimu Nr. 804/2004/EB buvo įsteigta Bendrijos veiksmų programa, skatinanti veiklą Bendrijos finansinių interesų apsaugos srityje (Herkulio programa). 2006 m. birželio 28 d. Komisija priėmė pasiūlymą dėl sprendimo, iš dalies keičiančio ir pratęsiančio Sprendimą Nr. 804/2004/EB, ir perdavė jį biudžeto valdymo institucijai ir Audito Rūmams [SEC(2006) 826]. Todėl dabar reikia pritaikyti 2007 m. PBP prie pasikeitusios programos, kuri dabar turėtų apimti kovos su cigarečių kontrabanda ir padirbinėjimu priemones, taip pat tam tikras trečiąsias šalis. 2007 m. PBP atitinkamos 24 02 01 biudžeto eilutės rezerve buvo numatyta 7,7 mln. EUR įsipareigojimų asignavimų. Mokėjimų asignavimai šioje eilutėje sudarė 4,62 mln. EUR, o 1,98 mln. EUR buvo rezerve, kol bus priimtas pakeistas sprendimas. Dabar, atsižvelgiant į padidėjusią programos apimtį, siūloma pridėti 6 mln. EUR įsipareigojimų asignavimų ir 4,4 mln. EUR mokėjimų asignavimų, kuriuos iki teisinio pagrindo priėmimo reikia įrašyti į rezervą. 5. POKYčIAI DėL NAUJOSIOS DAUGIAMETėS FINANSINėS PROGRAMOS Gegužės 24 d. Komisijai priėmus pakeistus teisės aktus, kurie yra suderinti su naujojoje finansinėje programoje nustatytomis metinių išlaidų viršutinėmis ribomis ir įtvirtinti naujajame Tarpinstituciniame susitarime, skirtingose išlaidų kategorijose būtina pakeisti biudžeto pastabas tam tikrose biudžeto eilutėse arba net biudžeto nomenklatūrą. Išsamūs duomenys pateikti šio taisomojo rašto biudžeto priede. Vis dėlto reikia pabrėžti, kad Komisija taip pat siūlo žemės ūkio išlaidas toliau nurodomose biudžeto eilutėse klasifikuoti ne kaip neprivalomąsias išlaidas, o kaip privalomąsias išlaidas: 05 04 03 02 „Augalų ir gyvūnų genetiniai ištekliai — Ankstesnių priemonių pabaigimas“; 05 07 01 05 „Taisyklių laikymosi žemės ūkyje patikrinimai“; 05 08 01 „Ūkių apskaitos duomenų tinklas (FADN)“; 05 08 02 Žemės ūkio valdų struktūros tyrimai; 05 08 03 „Žemės ūkio tyrimų sistemų pertvarkymas“; 05 08 07 „Ankstesnių programų informavimo srityje pabaigimas“ ir 05 08 08 „Tarybos direktyvos 2000/36/EB poveikio išorinis tyrimas“. Naujajame Tarpinstituciniame susitarime patvirtinama, kad Europos žemės ūkio garantijų fondo (EŽŪGF) finansuojamas žemės ūkio išlaidas reikia vertinti kaip privalomąsias išlaidas. EŽŪGF finansuojamos išlaidos yra nurodytos Tarybos reglamento dėl bendrosios žemės ūkio politikos finansavimo, turinčio įsigalioti 2007 m. sausio 1 d., 3 ir 5 straipsniuose[5]. Palyginti su anksčiau galiojusiu reglamentu, iš EŽŪGF galima finansuoti daugiau priemonių. Todėl su šiomis priemonėmis, kurios anksčiau buvo finansuojamos pagal finansinės perspektyvos 3 išlaidų kategoriją, susijusios biudžeto eilutės yra priskiriamos privalomosioms išlaidoms. 6. STRUKTūRINIAI FONDAI, SANGLAUDOS FONDAS IR EUROPOS žUVININKYSTėS FONDAS Priėmus naująjį struktūrinių fondų ir Sanglaudos fondo teisinį pagrindą keičiasi bendro 1b išlaidų kategorijos finansinio paketo paskirstymas kai kurioms priemonėms ir todėl reikia atitinkamai pakeisti PBP. Nustatytas 1b išlaidų kategorijos įnašas į Europos kaimynystės ir politikos priemonę (EKPP, tarpvalstybinis bendradarbiavimas), o atitinkamas perkėlimas padarytas iš Europos regioninės plėtros fondo (ERPF) teritorinio bendradarbiavimo biudžeto eilutės į EKPP biudžeto eilutę. Bendrame 1b išlaidų kategorijos įsipareigojimų asignavimų finansiniame pakete pasikeitimų nėra. Taip pat reikia atlikti tam tikrus techninius koregavimus. Priėmus naują susitarimą skirti konvergencijos regionus ir ne konvergencijos regionus, Europos žuvininkystės fonde reikia perkelti lėšas iš biudžeto eilutės „Konvergencijos tikslas“ į biudžeto eilutę „Išorės konvergencija“. Toliau pateikiamoje lentelėje apžvelgiami pokyčiai. Išsamesnė informacija toliau. 2007 m. PBP | TR Nr. 2/2007 | Skirtumas | ĮA | MA | ĮA | MA | ĮA | MA | Europos žuvininkystės fondas (EŽF). – Konvergencijos tikslas | 11 06 12 | 425 522 172 | 227 778 312 | 425 295 599 | 227 668 652 | -226 573 | -109 660 | Europos žuvininkystės fondas (EŽF) – Išorės konvergencijos tikslas | 11 06 13 | 141 368 451 | 73 568 120 | 141 595 024 | 73 677 780 | 226 573 | 109 660 | 2 IŠLAIDŲ KATEGORIJA. Grynasis pokytis | 0 | 0 | Sanglaudos fondas (SF) | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 | Sanglaudos fondas. Grynasis pokytis | 4 544 303 | 1 112 169 | ERPF – konvergencija | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 | ERPF – Regioninis konkurencingumas | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 | ERPF Europos teritorinis bendradarbiavimas | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 | ERPF Techninė pagalba veiklai | 13 03 20 | 55 056 904 | 22 022 762 | 54 869 515 | 21 947 806 | -187 389 | -74 956 | Tarpvalstybinis bendradarbiavimas – 4 išlaidų kategorijos įnašas | 19 08 02 02 | p.m. | p.m. | 47 579 371 | 20 000 000 | 47 579 371 | 20 000 000 | ESF konvergencija | 04 02 17 | 7 416 571 011 | 1 092 393 287 | 7 403 245.207 | 1 089 889 685 | -13 325 804 | -2 503 602 | ESF – Regioninis konkurencingumas | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 | ESF Techninė pagalba veiklai 2007–2013 m. | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 | Struktūriniai fondai. Grynasis pokytis | -4 544 303 | 7 325 701 | 1b IŠLAIDŲ KATEGORIJA. Grynasis pokytis | 0 | 8 437 870 | Struktūrinių fondų ir Sanglaudos fondo įsipareigojimų asignavimai buvo patikslinti siekiant, kad jie atitiktų teisiniame pagrinde esančius galutinius duomenis. Iš viso Sanglaudos fondo lėšos padidėja 4,544 mln. EUR, o struktūrinių fondų lėšos sumažėja 4,544 mln. EUR. Struktūriniuose fonduose sumažinama asignavimų „Konvergencijai“ ir padidinama „Regioniniam konkurencingumui“. „Teritoriniam bendradarbiavimui“ numatyta mažiau įsipareigojimų asignavimų. Siekiant šio tikslo taip pat patvirtintas 1b išlaidų kategorijos 47,579 mln. EUR įnašas į Europos kaimynystės ir partnerystės priemonę (tarpvalstybinis bendradarbiavimas). Atitinkama suma buvo perkelta iš ERPF biudžeto eilutės „Europos teritorinis bendradarbiavimas“ į EKPP biudžeto eilutę „Tarpvalstybinis bendradarbiavimas“. Lėšos techninei pagalbai yra šiek tiek mažesnės nei PBP. Skirstant asignavimus ERPF ir ESF buvo laikomasi tokio paties procentinio skirtumo kaip PBP. Apskritai mokėjimų asignavimai padidinami, net jei nėra įsipareigojimų asignavimų grynojo pokyčio. Taip yra iš esmės todėl, kad išankstiniai mokėjimai, kurie yra apskaičiuoti kaip bendro programos finansinio paketo procentinė dalis, yra šiek tiek didesni Sanglaudos fondui, o neseniai priimtame teisiniame pagrinde asignavimai Sanglaudos fondui padidinami sumažinant asignavimus struktūriniams fondams. Be to, mokėjimų asignavimai, dabar įrašyti į EKPP tarpvalstybinio bendradarbiavimo biudžeto eilutę, yra didesnis nei atitinkamas sumažinimas ERPF teritorinio bendradarbiavimo biudžeto eilutėje, nes buvo nustatytas didesnis EKPP poreikis. Vis dėlto visais kitais atvejais kiekvieno tikslo bendra asignavimų suma pasikeitė dėl pasikeitusios įsipareigojimų asignavimų sumos, taip siekiant atspindėti numatomus išankstinių mokėjimų pokyčius. PBP taip pat buvo padarytas techninis koregavimas: patikslintas ESF ir ERPF mokėjimų asignavimų „Regioninio konkurencingumo“ tikslui balansas sumažinant mokėjimus ESF ir padidinant ERPF. Atlikus šį koregavimą mokėjimų ir įsipareigojimų santykis ESF ir ERPF yra vienodas. 7. JUNGTINIS TYRIMų CENTRAS (JTC) Atsižvelgiant į Komisijos prašymą dėl 2006 m., pateiktą vadovaujantis personalo plano lankstumo principu (Finansinio reglamento 47 straipsnis), reikia koreguoti JTC 2007 m. personalo planą, kad visam Komisijos personalui būtų užtikrintos vienodos karjeros galimybės. Siūloma atlikti būtinus šiuo atžvilgiu JTC personalo plano lygių struktūros pakeitimus, taip pat atsižvelgiant į 2006 m. numatomą perkelti į aukštesnes pareigas darbuotojų skaičių, tačiau bendras etatų skaičius ir jų suskirstymas į grupes pagal pareigas nekeičiami. Taip pat siūloma AD5 etatus pakeisti į AD6, kad būtų galima įdarbinti šiame lygmenyje surengtų mokslinių tyrimų konkursų laimėtojus, nes reikia itin kvalifikuotų siauros specializacijos darbuotojų. Norint atlikti siūlomus pakeitimus nereikia keisti siūlytų JTC asignavimų, nes karjeros eigai vertinti taikomas darbo stažo kriterijus. JTC personalo plano pakeitimai – 2007 m. PBP TR | Moksliniai tyrimai ir technologijų plėtra – Jungtinis tyrimų centras | Kategorija ir lygiai | Etatai – 2007 m. PBP | Pakeitimai pagal 2007 m. PBP TR | 2007 m. etatai po TR | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Iš viso AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Iš viso AST | 1 089 | 0 | 1 089 | Iš viso | 1 957 | 0 | 1 957 | 8. BIUDžETO KOREGAVIMAI MODERNIZAVUS APSKAITOS SISTEMą 8.1. Su iždo valdymu susijusių išlaidų finansavimas Komisijai modernizavus apskaitos sistemą ir esant poreikiui uždaryti kelias nebiudžetines sąskaitas, kuriose jau keletą metų yra neapmokėtų sumų, Komisija jau PTBP Nr. 5/2006 pasiūlė įtraukti naują 27 01 12 02 punktą „Su iždo valdymu susijusių išlaidų finansavimas“ ir tokias pastabas: „Šis asignavimas skirtas finansuoti biudžeto koregavimus: - avansinėse sąskaitose, jei leidimus duodantis pareigūnas ėmėsi visų reikiamų priemonių padėčiai ištaisyti ir jei koregavimo išlaidų negalima įrašyti į jokią kitą biudžeto eilutę; - tais atvejais, kai reikalavimas buvo visas arba iš dalies panaikintas jį jau įrašius į sąskaitas kaip įplaukas (ypač įskaitant skolą tarpuskaitos būdu), - tais atvejais, kai PVM nebuvo sugrąžintas ir sumos negalima įrašyti į eilutę, pagal kurią buvo finansuotos pagrindinės išlaidos, - bet kokių palūkanų, susijusių su pirmiau nurodytais atvejais, jei jų negalima įrašyti į jokią kitą biudžeto eilutę.“ Be to, Komisija siūlo į šį naująjį biudžeto punktą perkelti 27 01 12 01 biudžeto punkto „Finansiniai mokesčiai“ pastabų antrąją pastraipą: „Šis punktas yra skirtas, jei reikia, įrašyti asignavimui, iš kurio būtų dengiami visi nuostoliai, patiriami dėl banko, kuriame yra atidarytos Komisijos avansinės sąskaitos, likvidavimo arba veiklos nutraukimo“. Šie pokyčiai taip pat turi būti įtraukti į 2007 m. PBP su įrašu „p. m.“. 8.2. Naujo 21 01 04 10 biudžeto punkto – EPF įnašas į bendrąsias administracinės paramos išlaidas sukūrimas Komisija taip pat siūlo sukurti naują 21 01 04 10 biudžeto punktą kaip ir PTBP Nr. 5/2006. Pagal vidaus susitarimą dėl 9-ojo EPF, EPF finansinio paketo dalis yra naudojama apmokėti Bendrijos biudžeto išlaidas, susidarančias remiant EPF įgyvendinimą ES delegacijose: išorės personalas, nuoma, komunaliniai mokesčiai ir kt. Kadangi EPF biudžetas skiriasi nuo Bendrijos biudžeto, Komisija, remdamasi praėjusiųjų metų išlaidų sąmata, kiekvienų finansinių metų pradžioje EPF išduoda vykdomąjį lėšų susigrąžinimo raštą. Per metus specialioje šiam tikslui skirtoje nebiudžetinėje sąskaitoje atliekamas išlaidų paskirstymas, teisingai padalijant išlaidas skirtingiems biudžeto punktams bei EPF. Tai reiškia, kad šiuo metu į Komisijos biudžeto ataskaitas nėra įtrauktos EPF finansuojamos išlaidos. Kad būtų įmanoma ir vėliau veiksmingai naudoti šias ataskaitas ir pateikti visapusiškas biudžeto įgyvendinimo ataskaitas, siūloma sukurti biudžeto eilutę, kurioje įsipareigojimai ir mokėjimų asignavimai automatiškai įrašomi užskaičius iš EPF gautas lėšas. Siūloma priemonė yra techniškai būtina pagal kaupimo principu pagrįstą apskaitą, kuri bus įdiegta delegacijose, ir žymiai pagerins sandorių atskaitomybę ir skaidrumą. Pakeitimas neturi įtakos nei lėšų įplaukoms arba išlaidoms, nei finansavimo dydžiui. Ši eilutė suteiks galimybę naudoti bendrąsias ataskaitų teikimo priemones taip pat EPF įplaukoms ir išlaidoms. EPF finansinis įnašas yra laikomas asignuotomis įplaukomis ir mokėjimų bei įsipareigojimų asignavimams vykdyti siūloma nustatyti „p.m.“. 9. EUROPOS INVESTICIJų FONDAS Europos investicijų fondas išnaudos nuosavus išteklius iki 2007 m. vidurio, todėl EIF direktorių valdyba siūlo didinti pasirašytąjį kapitalą iki 50 % nominalios vertės. Tarybos sprendimo 94/375/EB 3 straipsnyje nurodyta, kad dėl galimo kapitalo didinimo sprendimą vieningai priima Taryba, pasiūlius Komisijai ir pasikonsultavusi su Europos Parlamentu. Numatoma, kad teisės akto pasiūlymą dėl EIF kapitalo didinimo Komisija priims iki šių metų pabaigos. Kaip pasiūlyta 2007 m. PBP, kapitalo didinimo išlaidos 2007–2010 m. bus finansuojamos pagal 01 04 09 01 biudžeto punktą. Bendrą akcijų pirkimo kainą, kurią reikia sumokėti fondui, sudaro įmokėtojo kapitalo nominali vertė ir akcijų priedai, kurie atspindi fondo finansinius rodiklius. Siekiant prisitaikyti prie bet kokių kainos kitimų, Komisijos pasiūlyme numatyta dividendus, kuriuos fondas sumokės Bendrijai per ketverius metus, panaudoti finansuoti dalį kapitalo didinimo išlaidų. Finansinio reglamento įgyvendinimo taisyklių 10 straipsnyje nurodyta, kad siekiant įrašyti priskirtas įplaukas, yra būtina tinkama biudžeto struktūra ir pastabos. Todėl taisomajame rašte siūloma atnaujinti biudžeto pastabas biudžeto išlaidų 01 04 09 01 punkte „EIF – Pasirašyto kapitalo apmokėtų akcijų perdavimas“ ir įplaukų 850 straipsnyje „EIF sumokėti dividendai“. 10. EUROPOS SOCIALINIų NEVYRIAUSYBINIų ORGANIZACIJų PLATFORMA Komisijos pasiūlymas, įsteigiantis 2007–2013 m. programą „Aktyvių piliečių Europa“ aktyviam Europos pilietiškumui skatinti, taip pat apima struktūrinę paramą pilietinės visuomenės organizacijoms Europos mastu (2 veiksmas: Aktyvi Europos pilietinė visuomenė). Pagal ankstesnę finansinę perspektyvą Europos socialinių nevyriausybinių organizacijų platforma, taip pat kitos pilietinės visuomenės organizacijos buvo finansuojamos pagal 3 išlaidų kategoriją. Pagal naująją daugiametę finansinę programą teisinis „Aktyvių piliečių Europos“ pagrindas yra 3b išlaidų kategorija. Kadangi visa GD EMPL veikla finansuojama pagal 1a išlaidų kategoriją, 04 04 09 biudžeto straipsnis dėl Europos socialinių nevyriausybinių organizacijų platformos einamųjų išlaidų 2007 m. PBP buvo įterptas į 1a išlaidų kategoriją. Todėl yra būtinas techninis koregavimas, kad šis biudžeto straipsnis pagal teisinį pagrindą būtų įtrauktas į 3b išlaidų kategoriją. Todėl iš 1a išlaidų kategorijos į 3b išlaidų kategoriją reikia perkelti 620 000 EUR įsipareigojimų ir mokėjimų asignavimų. 11. ŠVEICARIJOS KONFEDERACIJOS DALYVAVIMAS BENDRIJOS PROGRAMOSE Siekiant atsižvelgti į Europos bendrijos ir Šveicarijos Konfederacijos susitarimo dėl Šveicarijos dalyvavimo Bendrijos programose įgyvendinimą, turėtų būti atnaujintos biudžeto pastabos apie tas programas. Išsami informacija apie Bendrijos statistikos programą, „Mokymąsi visą gyvenimą“, „Veiklų jaunimą“, „Media“ ir Europos aplinkos agentūrą pateikiama biudžeto priede SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija (išlaidų subkategorija) | 2007 m. finansinė programa | 2007 m. PBP (įskaitant TR Nr. 1/2007)[6] | TR Nr. 2/2007 | 2006 m. PBP + TR Nr. 1 ir 2/2007 | |ĮA |MA |ĮA |MA |ĮA |MA |ĮA |MA | | 1. TVARUS AUGIMAS | | | | | | | | | | 1a. Konkurencingumas augimui ir užimtumui skatinti |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Sanglauda augimui ir užimtumui skatinti |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Iš viso | 54 405 000 000 | |54 282 662 015 |44 733 790 319 | |12 217 870 |54 803 042 015 |44 746 008 189 | | Marža | | |122 337 985 | | | |101 957 985[7] | | | 2. GAMTOS IŠTEKLIŲ APSAUGA IR VALDYMAS | | | | | | | | | | Iš kurių :su rinka susijusios išlaidos ir tiesioginės išmokos |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Iš viso | 58 351 000 000 | |57 217 576 036 |55 683 381 736 | | |57 217 576 036 |55 683 381 736 | | Marža | | |1 133 423 964 | | | |1 133 423 964 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |637 000 000 | | 571 339 000 |426 989 000 | | |571 339 000 |426 989 000 | |3b. Pilietiškumas | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Iš viso | 1 273 000 000 | |1 174 394 000 |1 106 621 652 | | |1 175 014 000 |1 107 241 652 | | Marža | | |98 606 000 | | | |97 986 000 | | | 4. ES – PASAULIO PARTNERĖ[8] |6 578 000 000 | | 6 702 527 000 |7 447 469 578 | | | 6 702 527 000 |7 447 469 578 | | Marža | | | 110 000 000 | | | | 110 000 000 | | | 5. ADMINISTRAVIMAS[9] |7 039 000 000 | |7 002 283 649 |7 002 183 649 | | |7 002 283 649 |7 002 183 649 | | Marža | | | 112 716 351 | | | | 112 716 351 | | | 6. KOMPENSACIJOS | 445 000 000 | |444 646 152 |444 646 152 | | |444 646 152 |444 646 152 | | Marža | | | 353 848 | | | | 353 848 | | | IŠ VISO | 128 091 000 000 |123 790 000 000 |126 824 088 852 |116 418 093 086 |+521 000 000 |+12 837 870 |127 345 088 852 |116 430 930 956 | | Marža | | |1 577 438 148 |7 447 906 914 | | |1 556 438 148 |7 435 069 044 | | [1] OL L 248, 2002 9 16, p. 1. [2] Ši suma yra visų nebegaliojančių įsipareigojimų asignavimų ir struktūrinių priemonių įsipareigojimų asignavimų skirtumas (2000–2006 m. finansinės perspektyvos 2 išlaidų kategorija ir naujosios 2007–2013 m. daugiametės finansinės programos būsima 1b išlaidų kategorija). [3] Toliau – PEACE programa. [4] Pirmininkaujančiosios valstybės išvados, 2005 m. gruodžio 15–16 d. Briuselio Europos Vadovų Taryba; 2005 m. gruodžio 16 d. ES Taryba Nr. 15914/1/05 (3 išvada). [5] 2005 m. birželio 21 d. Tarybos reglamentas (EB) Nr. 1290/2005. [6] TR 1/2007 neturėjo jokio poveikio išlaidoms, tik įplaukoms. [7] Skaičiuojant maržą pagal 1a išlaidų kategoriją į EGF neatsižvelgta. [8] 2007 m. 4 išlaidų kategorijos maržoje neįskaičiuoti asignavimai, susiję su neatidėliotinos pagalbos rezervu (234,5 mln. EUR). [9] Skaičiuojant 5 išlaidų kategorijos maržą iki numatytos aukščiausios ribos, atsižvelgta į 2007–2013 m. finansinės programos 1 išnašą – 76 mln. EUR darbuotojų įnašų į pensijų sistemą.